google/wiki40b huggingface dataset:
इलेक्‍ट्रानिक मतदान मशीन

इलेक्ट्रॉनिक वोटिंग मशीन ("ईवीएम") 1999 के चुनावों से भाग में इलेक्ट्रॉनिक वोटिंग के कार्यान्वयन के लिए भारतीय जनरल और राज्य चुनावों में इस्तेमाल हो रही है। ईवीएम ने भारत में स्थानीय, राज्य और सामान्य (संसदीय) चुनावों में पेपर मतपत्रों का स्थान लिया है। ईवीएम की तम्पायता और सुरक्षा के बारे में पहले दावों का दावा किया गया था जो कि सिद्ध नहीं हुआ है।  दिल्ली उच्च न्यायालय, सर्वोच्च न्यायालय के फैसलों और विभिन्न राजनीतिक दलों से मांग के बाद,  चुनाव आयोग ने मतदाता सत्यापित पेपर ऑडिट ट्रेल (वीवीपीएटी) प्रणाली के साथ ईवीएम लागू करने का फैसला किया। भारतीय लोकसभा चुनाव 2014 में एक पायलट प्रोजेक्ट के रूप में 543 संसदीय निर्वाचन क्षेत्रों में से 8 में वोटर वैरिफायबल पेपर ऑडिट ट्रेल (वीवीपीएटी) प्रणाली को पेश किया गया था। 
इलेक्ट्रानिक वोटिंग मशीनों के निर्माता, इलेक्ट्रानिक्स कारपोरेशन आफ इंण्डिया लिमिटेड, हैदराबाद और भारत इलैक्ट्रॉनिक्स लिमिटेड, बेंगलुरु ने कहा है कि ईवीएम पूर्ण विश्वसनीय हैं क्योंकि ईवीएम के लिए प्रोग्रामिंग ईसीआईएल और बीईएल में सुरक्षित विनिर्माण सुविधा में की जाती है (जहां इलेक्ट्रॉनिक रूप से संचालन लॉग होता है) और चिप निर्माताओं के साथ नहीं। ईवीएम और वोटर वैरिफाइड पेपर ऑडिट ट्रेल में नियंत्रण और बैलेट इकाइयों में एक छेड़छाड़-रोधी तंत्र होता है जिसके द्वारा अवैध रूप से खोले जाने पर वे गैर-क्रियाशील हो जाते हैं। ईवीएम स्टैंडअलोन मशीनें हैं, इनमें रेडियो फ्रीक्वेंसी ट्रांसमिशन डिवाइस की कोई सुविधा नहीं है, बैटरी पैक पर काम करते हैं और इन्हें दोबारा नहीं लगाया जा सकता है। ईवीएम की नियंत्रण इकाई में एक वास्तविक समय की घड़ी होती है जो उस समय हर घटना को सही समय पर लॉग ऑन करती है जिस समय इसे स्विच किया गया था। मशीन में एंटी-टैम्पर तंत्र 100-मिलीसेकंड भिन्नताओं का भी पता लगा सकता है।
तीन प्रकार की इलेक्ट्रॉनिक वोटिंग मशीनें M1, M2 और M3 हैं। सबसे आधुनिक M3 ईवीएम, जो 2013 में इसकी शुरूआत के बाद से उपयोग में हैं, पीएसयू परिसर में ही चिप्स में मशीन कोड लिखने की अनुमति देता है- भारत इलैक्ट्रॉनिक्स लिमिटेड, बैंगलोर और इलेक्ट्रानिक्स कारपोरेशन आफ इंण्डिया लिमिटेड, हैदराबाद। भारत निर्वाचन आयोग ने ईवीएम ट्रैकिंग सॉफ्टवेयर (ईटीएस) को एक आधुनिक इन्वेंट्री प्रबंधन प्रणाली के रूप में पेश किया, जहां सभी ईवीएमएस / वोटर वैरिफायबल पेपर ऑडिट ट्रेल(वीवीपैट) की पहचान और भौतिक उपस्थिति को वास्तविक समय के आधार पर ट्रैक किया जाता है। एम 3 ईवीएम में प्रत्येक मशीन में डिजिटल सत्यापन प्रणाली कोडित है जो इसकी दो घटक इकाइयों के बीच संपर्क स्थापित करने के लिए आवश्यक है। यह सुनिश्चित करने के लिए सील की कई परतें हैं कि यह छेड़छाड़-प्रूफ है। भारतीय ईवीएम गैर-नेटवर्क मशीन हैं।
गुंजा

हानिकारक प्रभाव

पाश्चात्य मतानुसार गुंजा के फलों के सेवन से कोई हानि नहीं होती है। परन्तु क्षत पर लगाने से विधिवत कार्य करती है। सुश्रुत के मत से इसकी मूल गणना है। 
गुंजा को आंख में डालने से आंखों में जलन और पलकों में सूजन हो जाती है।

गुण

दोनों गुंजा, वीर्यवर्द्धक (धातु को बढ़ाने वाला), बलवर्द्धक (ताकत बढ़ाने वाला), ज्वर, वात, पित्त, मुख शोष, श्वास, तृषा, आंखों के रोग, खुजली, पेट के कीड़े, कुष्ट (कोढ़) रोग को नष्ट करने वाली तथा बालों के लिए लाभकारी होती है। ये अन्यंत मधूर, पुष्टिकारक, भारी, कड़वी, वातनाशक बलदायक तथा रुधिर विकारनाशक होता है। इसके बीज वातनाशक और अति बाजीकरण होते हैं।
गुन्जा से वासिकर्न भि कर सक्ते ही
ग्न्जा
पश्चिमोत्तानासन

पश्चिम अर्थात पीछे का भाग- पीठ। पीठ में खिंचाव उत्पन्न होता है, इसीलिए इसे पश्चिमोत्तनासन कहते हैं। इस आसन से शरीर की सभी माँसपेशियों पर खिंचाव पड़ता है।

पश्चिमोत्तासन - लाभ

1. पृष्ठभाग की सभी मांसपेशियां विस्तृत होती है। पेट की पेशियों में संकुचन होता है। इससे उनका स्वास्थ्य सुधरता है। 2. हठप्रदीपिका के अनुसार यह आसन प्राणों को सुषुम्णा की ओर उन्मुख करता है जिससे कुण्डलिनी जागरण मे सहायता मिलती है। 3. जठराग्रि को प्रदीप्त करता है व वीर्य सम्बन्धी विकारों को नष्ट करता है। कदवृध्दि के लिए महत्वपूर्ण अभ्यास है।
तात्कालिक घूर्णन केन्द्र

समतलीय गति कर रहे किसी पिण्ड का तात्कालिक घूर्णन केन्द्र (instant centre of rotation या instantaneous velocity center) उस बिन्दु को कहते हैं जिसका वेग उस क्षण शून्य हो। उस क्षण पर पिण्ड के अन्य बिन्दुओं के वेग सदिश का चित्रात्मक निरूपण किया जाय तो वह वृत्ताकार क्षेत्र जैसा दिखेगा। यही स्थिति 'शुद्ध घूर्णन' में भी होती है।
ब्रेकिंग इंडिया

भारत विखण्डन : द्रविड़ और दलित दरारों में पश्चिमी हस्तक्षेप (Breaking India: Western Interventions in Dravidian and Dalit Faultlines) राजीव मल्होत्रा तथा अरविन्दन नीलकन्दन द्वारा लिखित एक पुस्तक है जिसका प्रमुख तर्क यह है कि पश्चिमी जगत की संस्थाओं द्वारा भारत के द्रविण और दलित आन्दोलन को समर्थन देकर भारत की एकता को कमजोर किया जा रहा है। यह पुस्तक २०११ में प्रकाशित हुई थी और भारत की सर्वाधिक बिकने वाली १० पुस्तकों में शामिल थी।
गोल्ड (2018 फ़िल्म)

विकास

इस फिल्म को बनाने की आधिकारिक घोषणा अक्टूबर 2016 में की गई थी, जिसमें बताया गया था कि इस फिल्म में मुख्य किरदार अक्षय कुमार निभाएंगे। इस फिल्म में कलाकारों को हॉकी सिखाने के लिए अर्जुन पुरस्कार प्राप्त भारत के पूर्व राष्ट्रिय हॉकी टीम के कप्तान, संदीप सिंह को चुना गया। 
इस फिल्म की अधिकांश शूटिंग यॉर्कशायर और इंग्लैंड के मिडलैंड में हुई थी।

फिल्मांकन

इस फिल्म के फिल्मांकन की शुरुआत 1 जुलाई 2017 में ब्रैडफोर्ड, इंग्लैंड में हुई। जिसके बाद फिल्माने का कार्य वहाँ से यॉर्कशायर, डॉनकास्टर और रोथरहैम में हुआ। जब इंग्लैंड में शूटिंग का सारा काम हो गया, तो पूरा दल सितम्बर 2017 को पंजाब लौट आया। जिसमें उन्हें अमृतसर और पटियाला में बाकी बची शूटिंग पूरी करनी थी। अंत में दिसम्बर 2017 को मुंबई में फिल्म बन कर तैयार हो गया। 10 दिसम्बर 2017 को अक्षय कुमार ने बताया कि इस फिल्म को बनाने का काम पूरा हो चुका है। इसके बाद इसकी पहली झलक 5 फरवरी 2018 को दिखाई गई।
चौगाछा उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। खुलना विभाग में, जनसांख्यिकीक रूप से, इस्लाम के अनुयाई, आबादी के औसतन ८३.६१% है, जबकि शेष जनसंख्या प्रमुखतः हिन्दू धर्म की अनुयाई है। बांग्लादेश के सारे विभागों में, खुलना विभाग में मुसलमान आबादी की तुलना में हिन्दू आबादी की का अनुपात सबसे अधिक है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

चौगाछा उपजिला बांग्लादेश के दक्षिण-पश्चिमी भाग में, खुलना विभाग के यशोर जिले में स्थित है।
गदग जंक्शन रेलवे स्टेशन

गदग जंक्शन रेलवे स्टेशन भारतीय रेल का एक रेलवे स्टेशन है। यह गदग शहर में स्थित है। इसकी ऊंचाई मी. है।
स्ट्रोन्शियम सल्फेट

स्ट्रोन्शियम सल्फेट (Strontium sulfate), जिसका रासायनिक सूत्र SrSO₄ है, स्ट्रोन्शियम तत्व का सल्फेट लवण है। यह एक सफ़ेद रंग का क्रिस्टलीय पाउडर होता है और प्रकृति में सेलेस्टीन नामक खनिज में पाया जाता है। यह पानी में आसानी से नहीं घुलता लेकिन हाइड्रोक्लोरिक अम्ल या नाइट्रिक अम्ल के कमज़ोर घोलों में घुल जाता है। जीव-जगत में पाया गया है कि अकान्थारेया (Acantharea) नामक प्रोटोज़ोआ (सूक्ष्मजीवी) का ढांचा स्ट्रोन्शियम सल्फेट का ही बना हुआ होता है।
इन्द्र कुमार गुजराल

व्यक्तिगत जीवन

गुजराल के पिता का नाम अवतार नारायण और माता का पुष्पा गुजराल था। उनकी शिक्षा दीक्षा डी०ए०वी० कालेज, हैली कॉलेज ऑफ कामर्स और फॉर्मन क्रिश्चियन कॉलेज लाहौर में हुई। अपनी युवावस्था में वे भारतीय स्वतन्त्रता आन्दोलन में शरीक हुए और १९४२ के "अंग्रेजो भारत छोड़ो" अभियान में जेल भी गये। 
हिन्दी, उर्दू और पंजाबी भाषा में निपुण होने के अलावा वे कई अन्य भाषाओं के जानकार भी थे और शेरो-शायरी में काफी दिलचस्पी रखते थे। गुजराल की पत्नी शीला गुजराल का निधन ११ जुलाई २०११ को हुआ। उनके दो बेटों में से एक नरेश गुजराल राज्य सभा सदस्य है और दूसरा बेटा विशाल है। गुजराल के छोटे भाई सतीश गुजराल एक विख्यात चित्रकार तथा वास्तुकार भी है।
३० नवम्बर २०१२ को गुड़गाँव के मेदान्ता अस्पताल में गुजराल का निधन हो गया।

लम्बी बीमारी के बाद निधन

गुजराल लम्बे समय से डायलिसिस पर चल रहे थे। १९ नवम्बर २०१२ को छाती में संक्रमण के बाद उन्हें हरियाणा स्थित गुड़गाँव के एक प्राइवेट अस्पताल में भर्ती कराया गया। जहाँ इलाज के दौरान ही उनकी हालत गिरती चली गयी। २७ नवम्बर २०१२ को वे अचेतावस्था में चले गये। काफी कोशिशों के बाद भी उन्हें बचाया नहीं जा सका। आखिरकार ३० नवम्बर २०१२ को उनकी आत्मा ने उनका शरीर छोड़ दिया। उनके निधन का समाचार मिलते ही लोक सभा व राज्य सभा स्थगित हो गयी और इस अवसर पर राष्ट्रीय शोक की घोषणा के साथ भारत के राष्ट्रपति एवं प्रधान मंत्री ने शोक व्यक्त किया।
जनता के दर्शनार्थ उनका पार्थिव शरीर उनके सरकारी आवास ५ जनपथ नई दिल्ली में रक्खा गया। १ दिसम्बर २०१२ को दोपहर बाद ३ बजे उनकी अंत्येष्टि शान्ति वन और विजय घाट के मध्यवर्ती क्षेत्र "स्मृति स्थल" पर पूरे राजकीय सम्मान के साथ की गयी।
गुजराल की अन्त्येष्टि में भारत के राष्ट्रपति प्रणव मुखर्जी प्रधानमन्त्री मनमोहन सिंह, कांग्रेस अध्यक्ष सोनिया गांधी, वरिष्ठ भाजपा नेता लालकृष्ण आडवाणी व अरुण जेटली सहित अनेक हस्तियाँ शामिल हुईं।
रेडार का तुल्य परिच्छेद

किसी गतिमान वस्तु (जैसे बमवर्षक वायुयान) का रेडार का तुल्य परिच्छेद (Radar cross-section (RCS)) एक संख्यात्मक मान है जो बताती है कि किसी रेडार की सहायता से उस वस्तु का पता लगाना कितना सरल या कठिन है। तुल्य परिच्छेद का मान अधिक हो तो इसका अर्थ यह है कि वस्तु का ऱेडार से पता लगाना अधिक आसान है।
सलीम (प्रेमचंद)

सलीम प्रेमचंद के प्रसिद्ध उपन्यास कर्मभूमि (१९३२) का प्रमुख चरित्र है। वह अमरकांत का साथी औ्र शहर के रईस एवं प्रभावशाली राजनेता हाफिज अली, जो बनारस की म्युनिसिपैलिटी के मेयर हैं, का पुत्र है। वह भारतीय लोक सेवा की तैयारी करने वाले युवकों का प्रतिनिधी है जो भारत की आम जनता विरोधी ब्रितानी प्रशासन का चरित्र उजागर करने का माध्यम बना है। ्प्रेमचंद उसे सरकारी नौकरी त्याग कर स्वतंत्रता संग्राम में शामिल होते दिखाकर उस समय के नौकरी करने वाले लोगों को भारतीय स्वतंत्रता संग्राम में साथी बनने का स्वप्न देख रहे थे।
क्रिएटिव बुक कम्पनी

यह हिन्दी पुस्तकों के एक प्रमुख प्रकाशक हैं।
गीत (1992 फ़िल्म)

संक्षेप

नेहा (दिव्या भारती) हरि सक्सेना के यहाँ नर्तकी और गायिका के रूप में कार्य करती हैं और उसके कई प्रशंसक मौजूद हैं। एक रात हरि उसका यौन उत्पीड़न करने का प्रयास करता है लेकिन असफल रहता है। फिर वो नेहा के खाने में एक जहरीला पदार्थ मिला देता है, जिससे उसके स्वर-रज्जु को नुकसान पहुँचता है। इसके परिणामस्वरूप उसकी आवाज़ गड़बड़ा जाती है और वो गाने में असमर्थ हो जाती है। वो मन बहलाने के लिये दूर के गाँव में जाती है।
वहीं राजेश त्रिपाठी (अविनाश वाधवन) अपने विधुर पिता शिवशंकर के साथ भारत के एक गाँव में गरीबी में रहता है। वह अपने पिता को छोड़ देता है ताकि वह बॉम्बे में पढ़ाई कर सके। वहाँ, वह गायिका और नर्तकी, नेहा का प्रशंसक बन जाता है, और यहाँ तक ​​कि उसके शो के लिए होर्डिंग्स भी बनाता है। छुट्टियों के दौरान, वह अपने गाँव लौटता है। उसे आश्चर्य होता है जब उसे पता चलता है कि नेहा भी वहाँ आ गई है। वो उससे दोस्ती करने की कोशिश करता है लेकिन नेहा उस पर छेड़छाड़ का आरोप लगा देती है।
उसका नाम साफ़ हो जाता है। फिर नेहा उसे एक अलग-थलग झोंपड़ी में ले जाती और उसे वहाँ बंद कर देती है, जिससे वह लगभग मर ही जाता है। इस घटना के बाद, नेहा उसकी दोस्ती को स्वीकार कर लेती है और उसको बताती है कि वह अब कभी नहीं गा सकती है। राजेश चुनौती स्वीकार करता है और नेहा की आवाज और उसके करियर को फिर से जीवित करने के बारे में तैयारी करता है। उसे ये नहीं पता कि दोनों हरि का निशाना बन सकते हैं - जिसने नेहा और उसका साथ देने वाले किसी भी व्यक्ति के लिए एक भयानक अंत की योजना बनाई है।
सर्वशिक्षा अभियान

भारत में ६ से १४ वर्ष के प्रत्येक बच्चे को वर्ष २०१० तक किसी भी दशा में कक्षा ८ तक अनिर्वाय शिक्षा उप्लब्ध कराना सर्व शिक्षा अभियान का लक्ष्य हैं।
१५७८ ईसा पूर्व

१५७८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १५७८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
धर्ममीमांसा

किसी धार्मिक संप्रदाय के द्वारा स्वीकृत विश्वासों का क्रमबद्ध संग्रह उस संप्रदाय की धर्ममीमांसा है। धर्ममीमांसा में विज्ञान और दर्शन के दृष्टिकोण की सार्वभौमता नहीं होती, इसकी पद्धति भी उनकी पद्धति से भिन्न होती है। विज्ञान प्रत्यक्ष पर आधारित है, दर्शन में बुद्धि की प्रमुखता है और धर्ममीमांसा में, आप्त वचन की प्रधानता स्वीकृत होती है। जब तक विश्वास का अधिकार प्रश्नरहित था, धर्ममीमांसकों को इस बात की चिंता न थी कि उनके मंतव्य विज्ञान के आविष्कारों और दर्शन के निष्कर्षों के अनुकूल हैं या नहीं। परंतु अब स्थिति बदल गई है और धर्ममीमांसा को विज्ञान तथा दर्शन के मेल में रहना होता है।
धर्ममीमांसा किसी धार्मिक संप्रदाय के स्वीकृत सिद्धांतों का संग्रह है। इस प्रकार की सामग्री का स्रोत कहाँ है? इन सिद्धांतों का सर्वोपरि स्रोत तो ऐसी पुस्तक है, जिसे उस संप्रदाय में ईश्वरीय ज्ञान समझा जाता है। इससे उतरकर उन विशेष पुरुषों का स्थान है जिन्हें ईश्वर की ओर से धर्म के संबंध में निर्भ्रांत ज्ञान प्राप्त हुआ है। रोमन कैथोलिक चर्च में पोप को ऐसा पद प्राप्त है। विवाद के विषयों पर आचार्यों की परिषदों के निश्चय भी प्रामाणिक सिद्धांत समझे जाते हैं।
धर्ममीमांसा के विचार विषयों में ईश्वर की सत्ता और स्वरूप प्रमुख हैं। इनके अतिरिक्त जगत्‌ और जीवात्मा के स्वरूप पर भी विचार होता है। ईश्वर के संबंध में प्रमुख प्रश्न यह है कि वह जगत्‌ में अंतरात्मा के रूप में विद्यमान है, या इससे परे, ऊपर भी है। जगत्‌ के विषय मं पूछा जाता है कि यह ईश्वर का उत्पादन है, उसका उद्गार है, या निर्माण मात्र है। उत्पादनवाद, उद्गारवाद और निर्माणवाद की जाँच की जाती है। जीवात्मा के संबंध में, स्वाधीनता और मोक्षसाधन चिरकाल के विवाद के विषय बने रहे हैं। संत आगस्तिन ने पूर्व निर्धारणवाद का समर्थन किया और कहा कि कोई मनुष्य अपने कर्मों से दोषमुक्त नहीं हो सकता, दोषमुक्ति ईश्वरीय करुणा पर निर्भर है। इसके विपरीत भारत की विचारधारा में जीवात्मा स्वतंत्र है और मनुष्य का भाग्य उसके कर्मों से निर्णीत होता है।
इंडिया पूछेगा सब से शाणा कौन?

कहानी

यह एक आम आदमी के सवालों पर आधारित एक वास्तविक धारावाहिक है, जिसके प्रस्तोता शाहरुख खान हैं। इस कार्यक्रम में प्रतिभागी को आम आदमी द्वारा पुछे गए सवालों का जवाब देना रहता है। हर सवाल के दो विकल्प होते हैं।
कुचामन का किला

कुचामन का किला, राजस्थान के नागौर में स्थित है। यह दुर्ग राजस्थान के सबसे पुराने दुर्गों में से है। यह किला पर्वत के सबसे ऊपरी हिस्से पर स्थित है जैसे कि एक चील का घोंसला होता है । इसका निर्माण क्षत्रिय प्रतिहार वंश के महान प्रतिहार सम्राट नागभट्ट प्रथम ने 750 ईo में कराया।
क्षत्रिय प्रतिहार वंश के शासनकाल में ऐसे कई दुर्गों का निर्माण हुआ जिसमे मण्डौर, जालौर, कुचामन, कन्नौज, ग्वालियर के किले क्षत्रिय प्रतिहार राजाओं के अत्यधिक मात्रा में समृद्धि होने का प्रमाण देते हैं। 
300 वर्षो तक अगर विदेशी अरबों की आंधी को रोकने का पूर्णतयः श्रेय अगर किसी को जाता है तो वह केवल  क्षत्रिय प्रतिहार राजवंश को है जिसने हरिश्चन्द्र, नागभट्ट, वत्सराज, मिहिरभोज, महेन्द्रपाल, महीपाल, वीरराजदेव जैसे वीर क्षत्रिय  योद्धा दिये।
कुचामन का किला अपने प्रखर और भीमकाय परकोटो, 32 दुर्गों, 10 द्वारो और विभिन्न प्रतिरोधक क्षमता वाला किला है। यह एकमात्र अनोखी वास्तुकला वाला किला है। इस किले में जल संरक्षण और प्रबंधन के अच्छे इंतेजाम है।
किले में कई भूमिगत टैंक आज भी विद्यमान है   कुचामन किले में कई भूमिगत गुप्त ठिकाने, प्राचीन अंधकूप, कारागार हैं जिन्हें आज भी देखा जा सकता है। वर्तमान मे अब ये हेरिटेज होटल में तब्दील हो गया है और यहा बौलीवुड फिल्मो की सूटिंग होती है।
रिचर्ड मैथ्यु स्टाल्लमन

आरम्भ

श्री स्टाल्लमन का जन्म १६ मार्च १९५३ को न्यूयार्क शहर में हुआ था। इनके पिता का नाम डैनियल स्टाल्लमन व माता का नाम ऐलिस लिप्पमन था। कंप्यूटर का पहला अनुभव इन्हें हाईस्कूल में हुआ था। इन्हें गर्मियों में संख्यात्मक विश्लेषण विधि लेखन का कार्य मिला जिसे की फोरट्रान विधिलेखन भाषा में करना था, इन्होने ये काम कुछ हफ्तों में ही कर डाला और बाकी का समय अपल विधिलेखन भाषा से 'पाठ-संपादक' के विधिलेखन में उपयोग किया।

उत्कर्ष

श्री स्टाल्लमन ने 'प्रतिलिपित्याग' संकल्पना का बीड़ा उठाया और अब ये ग्नू-जनरल पब्लिक लाइसेंस के साथ-साथ कई प्रतिलिपित्याग प्रानुमति के प्रमुख लेखक हैं। १९०० से लेकर अभी तक ये स्वतंत्र अभियांत्रिकी मानस की वकालत करते चले आ रहे हैं।  वह 'कार्यविधि लेखन स्वतंत्रता संघ' के सह-संस्थापक हैं जिसकी स्थापना १९८९ में हुई थी। शुरुआती जीवन में वह जीवविज्ञान की स्वयंसेवक प्रयोगशाला में सहायक रह चुके हैं जिसका विभाग रॉकफेलर विश्वविद्यालय में स्तिथ है, हालाकि वह गणित और भौतिकी की ओर बढ़ चुके थे। उनका शिक्षण रॉकफेलर विश्वविद्यालय में ऐसा था जैसे की उनको भविष्य में जीवविज्ञान की ओर जाना है।
मैणा

मैणा मवालश्यूं का एक गाँव है । प्रमुख जगह सीमारौला , कुलडी , कंठल , ननपंदेरी, ठूँलपंदेर इस गाँव के विषय में विस्तृत लेख मैणा  का इतिहास पर भी उपलब्ध है
थपलियाल वंशावली का उल्लेख अलग से किया जा रहा है
इस गाँव की स्थापना 1816 के लगभग हुई थी यह गाँव  स्वर्गीय तुला राम थपलियाल जी द्वारा बसाया गया है चौहान ओर थपलियाल दोनों जाति के लोग ईडा गाँव से आकर यहाँ बसे है हरिजन परिवार में एक ईडा ओर दूसरा गजेर से आकर यँहा बसा ।
इंपीरियल इंडियन मेल

इंपीरियल इंडियन मेल (या ओवरलैंड मेल), ब्रिटिश राज के दौरान बंबई से कलकत्ता के मध्य संचालित होने वाली एक प्रमुख रेलगाड़ी थी।

लोकप्रिय संस्कृति में

इस रेलगाड़ी को 1939 की एक इसी नाम से बनी फिल्म में दिखाया गया था, जिसमें नूरजहां और गुलज़ार की प्रमुख भूमिकायें थीं।
फैकोलिथ

फैकोलिथ एक प्रकार की पातालीय आग्नेय चट्टान (प्लूटान) होती है जो लहरदार वलित चट्टानों वाले इलाके में मैग्मा के ऊपर उठने और चट्टानी संस्तरों के बीच जम जाने से बनती है। दूसरे शब्दों में आसपास की वलित चट्टानों के वलनशीर्ष अथवा वलनगर्त में मैग्मा के जमने से लेंस की आकृति कि आग्नेय चट्टान फैकोलिथ होती है।
नॉर्वे में संस्कृत

संस्कृत और योगा के प्रति नॉर्वे के नागरिकों की रुचि

नॉर्वे के नागरिक संस्कृत भाषा तथा योगा के प्रति अपनी रुचि प्रकट करने समय-समय पर भारत आते रहे हैं। ऐसे ही एक प्रयास में नॉर्वे के 20 नागरिक उत्तर कन्नड़ ज़िले के येल्लापुर तालुक के बगिनाकट्टा गाँव में 2014 में सम्हिता नामी गैर-सरकारी संस्था के प्रशिक्षण शिविर में शामिल हुए थे। इस दल में आठ महिलाएँ शामिल थीं। इन लोगों ने श्रीमद्भगवद्गीता का भी अध्ययन किया तथा धार्मिक श्लोकों का जाप भी किया।

संस्कृत भाषा में रुचि का कारण

अंग्रेज़ी और अन्य यूरपीय भाषाओं की तरह नॉर्वे की राष्ट्र भाषा के कई शब्द संस्कृत से प्रभावित रहे हैं। प्राचीन नॉर्वेजियाई भाषा का शब्द deyja संस्कृत भाषा के शब्द देहान्त से लिया गया है। इस प्रकार से कई अन्य शब्द हैं।
सवाई मान सिंह स्टेडियम

दर्शक क्षमता

23,185
चौक

चौक (town square) पारम्परिक शहरों में ऐसे खुले क्षेत्र को कहते हैं जहाँ लोग सम्मिलित हो सकें। अक्सर चौक के किनारों पर खाने-पीने, वस्त्रों और अन्य चीज़ों की कई छोटी दुकानें होती हैं। कभी-कभी चौकों के बीच में फुव्वारे, कुएँ, मूर्तियाँ या अन्य निर्माण होते हैं। पुराने शहरों में चौक ही नगरीय्स स्त्तर पर व्यापारिक और सामाजिक जीवन के केन्द्र हुआ करते थे और सरकारें उनकी देख-रेख में बहुत प्रयास लगाती थीं।
गोल्ड(I) क्लोराइड

गोल्ड (I) क्लोराइड एक अकार्बनिक यौगिक है।
बागनाथ मंदिर

भूगोल

यह मंदिर भारतीय राज्य उत्तराखंण्ड के वागेश्वर जिले में सरयू और गोमती नदियों स्थित है और इसकी समुद्र तल से उचाई 1004 मीटर है।

इतिहास

हिन्दु पौराणिक कथा के अनुसार बाबा मार्कडेय यहाँ शिव जी पूजा किया करते थे जिससे शिव जी एक बाघ के रूप में ऋषी मार्कडेय को आशीर्वाद देने आये थे। लेकिन कुछ सूत्रो के अनुसार भवन चन्द शासक लक्ष्मी चन्द ने 1602 ईस्वी में इसका निर्माण कराया था।
मृत सागर

रासायनिक तत्व

मृत सागर के जल में ब्रोमिन, मैग्नीशियम तथा आयोडिन प्रचुर मात्रा में पाया जाता है। ब्रोमीन धमनियों को शांत करता है, मैग्नीशियम त्वचा की एलर्जी से लड़ता है और श्वासनली को साफ़ करता है। जबकि आयोडिन कई ग्रंथियों की क्रियाशीलता को बढ़ाता है। सौन्दर्य और स्वास्थ्य के लिए मृत सागर के गुणों की सिद्धि की वजह से ही कई प्रसिद्ध कंपनियाँ मृत सागर से ली गईं चीज़ों पर आधारित सौन्दर्य प्रसाधन की सामग्री बनाती हैं। इसके गर्म सल्फ़र और कीचड़ कई बीमारियों के इलाज में अहम भूमिका निभाते है, ख़ासकर आर्थराइटिस और जोड़ों से संबंधित बीमारियों के इलाज में इनक योगदान अधिक है।

पर्यटन महत्व

मृत सागर का जल चीज़ों को सड़ने से बचाने, सुगंधित करने के अलावा अन्य दूसरे काम के उपयोग में भी आता था। इसके अलावा मृत सागर के अंदर की गीली मिट्टी को 'क्लेयोपेट्रा' की ख़ूबसूरती के राज से भी जोड़ा जाता है। अरस्तु ने भी इस सागर के जल का महत्त्व समझाया है। हाल के समय में इस जगह को हेल्थ रिज़ॉर्ट के तौर पर विकसित किया गया है। 
इसके पास अनेक पिकनिक स्पॉट और होटल बनाए गए हैं। हर समय यहाँ लोगों की भीड़ लगी रहती है। छुट्टियाँ और मौज-मस्ती के अन्य मौकों पर लोग सागर में तैराकी का लुत्फ उठाते हैं। किनारों पर आकर लोग इसका काला कीचड़ अपने शरीर व चेहरे पर लगाते हैं। माना जाता है कि यह कीचड़ न सिर्फ़ त्वचा को निखारता है, बिल्क इसमें कई बीमारियों को समाप्त करने का भी गुण है।
मीना मंगेशकर

मीना मंगेशकर मशहूर गायिका लता मंगेशकर तथा आशा भोंसले की छोटी बहन हैं
वैजयन्ती माला

फिल्मी सफर

वैजयन्ती माला ने अपनी शुरुआत तमिल भाषीय फ़िल्म "वड़कई" से 1949 में की। इसके पश्चात उसने तमिल फ़िल्म "जीवितम" में 1950 में काम किया। वैजयन्ती माला ने सबसे पहले हिन्दी फ़िल्म बहार और लड़की में काम किया। नागिल फ़िल्म की सफलता के पश्चात बह हिन्दी फ़िल्मों में पूर्णतः स्थापित अभिनेत्री बन गई और इसके साथ-साथ तमिल और तेलुगु फ़िल्मों में काम करने लगी।  बॉक्स-ऑफ़िस की फ़िल्मों में प्रसिद्ध होने के पश्चात वह देवदास में चन्द्रमुखी के चरित्र में 1955 में भूमिका निभा चुकी है। अपने पहले ड्रामाई चरित्र में उसे फ़िल्मफ़ेयर अवॉर्ड प्राप्त हुआ। इसके पश्चात वैजयन्ती माला कई कामियाब फ़िल्मों में देखी गई जिनमें नई दिल्ली, नया दौर और आशा शामिल हैं। अपने करियर के परमशिखर पर 1958 में उसकी दो फ़िल्में साधना और मधुमति की फ़िल्म आलोचकों ने जमकर प्रशंसा की और व्यापारिक दृष्टि से काफ़ी कामिया रहे। उसे दो फ़िल्मों साधना और मधुमति के लिए सर्वश्रेष्ठ अभिनेत्री के रूप में नामांकित किया गया था जिसमें उसे प्रथम फ़िल्म के लिए पुरस्कृत किया गया था।
ऐसे समय में वैजयन्ती माला तमिल फ़िल्मों में लौट आईं जहाँ उसे वंजीकोट्टई वालिबन, इरुम्बु थिरई, बग़दाद थिरु डॉन और निलावु में अपार सफलता मिली। 1961 में दिलीप कुमार की गंगा-जमुना फ़िल्म के बनने के बाद वैजयन्ती माला को एक देहाती लड़की धन्नो के रूप में देखा गया जो भोजपुरी में बात करती थी। आलोचकों ने उसके पात्र की प्रशंसा की और कुछ ने तो इसे उसका सर्वश्रेष्ठ अभिनय घोषित किया। गंगा-जमुना के कारण उसे फ़िल्मफ़ेयर का दूसरा पुरस्कार प्राप्त हुआ। 1962 से वैजयन्ती माला की अधिकांश फ़िल्में या तो औसत दर्जे की सफलता प्राप्त करने लगी या फिर नाकाम होने लगी। 1964 में संगम फ़िल्म की सफलता ने उसके कैरिअर को एक नई ऊँचाई पहुँचाई। वैजयन्ती माला ने इसके पश्चात एक आधूनिक महिला के रूप में स्थापित करते हुए बिकिनी अथवा दिखाई देने वाले कपड़े पहनकर फिल्मों में आने लगी।  वैजयन्ती माला को बारहवीं फ़िल्मफ़ेयर समारोह में संगम फ़िल्म में राधा के रोल के लिए पुरस्कृत किया गया था। ऐतिहासिक नाटक आम्रपाली में अपनी भूमिका के लिए उसे आलोचकों की प्रशंसा मिली। इसके बाजूद फिल्म नाकाम रही और वैजयन्ती माला ने फिल्मों को छोड़ने का निर्णय लिया।  अपने करिअर के अंत में वैजन्ती माला ने मुख्य धारा की कुछ फिल्में जैसे कि सूरज, ज्वेल थीफ, प्रिन्स, हटी बाज़ारी और संघर्ष में काम किया। इन में से अधिकांश फिल्में वैजयन्ती माला के फिल्म उद्योग को छोड़ने के पश्चात सिनेमाघरों में देखी गई।
सस्मित पात्रा

सस्मित पात्रा एक भारतीय राजनीतिज्ञ तथा वर्तमान में ओडिशा से राज्यसभा के  सांसद हैं। वे बीजू जनता दल पार्टी के राजनेता हैं।
कश्मीर का इतिहास

भारत के उत्तरतम राज्य जम्मू और कश्मीर का इतिहास अति प्राचीन काल से आरंभ होता है।

इतिहास और सभ्यता

समय के साथ धार्मिक और सांस्कृतिक प्रभावों का संश्लेषण हुआ, जिससे यहां के तीन मुख्य धर्म स्थापित हुए - हिन्दू, बौद्ध और इस्लाम। इनके अलावा सिख धर्म के अनुयायी भी बहुत मिलते हैं।

आधुनिक काल

अंग्रेजों द्वारा सिखों की पराजय १८४६ में हुई, जिसका परिणाम था लाहौर संधि। अंग्रेजों द्वारा महाराजा गुलाब सिंह को गद्दी दी गई जो कश्मीर का स्वतंत्र शासक बना। गिलगित एजेन्सी अंग्रेज राजनैतिक एजेन्टों के अधीन क्षेत्र रहा। कश्मीर क्षेत्र से गिलगित क्षेत्र को बाहर माना जाता था। अंग्रेजों द्वारा जम्मू और कश्मीर में पुन: एजेन्ट की नियुक्ति हुई। महाराजा गुलाब सिंह के सबसे बड़े पौत्र महाराजा हरि सिंह 1925 ई. में गद्दी पर बैठे, जिन्होंने 1947 ई. तक शासन किया।

हजरत बल से पवित्र अवशेष की चोरी

दिसम्बर, 1963 में एक दुर्भाग्यशाली घटना में हजरत बल मस्जिद से पवित्र अवशेष की चोरी हो गई। मौलवी फारूक के नेतृत्व के अधीन एक कार्य समिति द्वारा भारी आन्दोलन की शुरूआत हुई, जिसके बाद पवित्र अवशेष की बरामदगी और स्थापना की गई।

पाकिस्तान के साथ युद्ध

अगस्त,1965 में जम्मू कश्मीर में घुसपैठियों की घुसपैठ के साथ पाकिस्तानी सशस्त्र बलों द्वारा आक्रमण किया गया। जिसका भारतीय सशस्त्र बलों द्वारा आक्रमण का मुंहतोड़ जवाब दिया गया। इस युद्ध का अंत 10 जनवरी, 1966 को भारत और पाकिस्तान के बीच ताशकंद समझौते के बाद हुआ।